Taggrayt tamatut Ɣer taggara n ukatay neṣṣaweḍ ad nefsi tamukrist n usentel-nneɣ, i d-yellan ɣef userit n tewsatin d truẓi n yisluganen isiwlanen deg Tmacahut taneggarut n KOUDACHE Lynda.Deg uḥric amezwaru nufa belli aserti n tewsatin mačči d amaynut deg teẓriyin n wungal , maca d amaynut deg ungal aqbayli, acku d KOUDACHE Lyndai d tamezwarut i ismarsen iberdan-a n tsiwelt akken iwata, ayagi yessaweḍ-aɣ ad negzu belli aseqdec n kra n tewsatin n tsekla tamensayt am: Tmacahut deg ungal-a n tezrawt-nneɣ yella-d s ubeddel n lebni-s asiwlan d uzenziɣ-is d yiferdisen igejdanen i ɣef tebna tmacahut aladɣa tinfaliyin n tazwara d taggara.